system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: John Gill?
assistant
John Gill (1697 - 1771) a fost un baptist englez, biblist și calvinist înflăcărat.

Biografie 
S-a născut la Kettering, Northamptonshire pe 23 noiembrie 1697. În copilărie a urmat școala de gramatică din Kettering, stăpânind clasicii latini și învățând greaca înainte de a fi împlinit 11 ani. Tânărul erudit a continuat prin studiu individual aprofundarea unor domenii ce acopereau spectrul de la logică la ebraică. Dragostea pentru ebraică o va păstra, de fapt, întreaga viață.

În jurul vârstei de 12 ani, Gill a ascultat o predică a pastorului său, William Wallis, la textul "Atunci Domnul Dumnezeu l-a chemat pe Adam și i-a zis: "Unde ești?"" (Facerea 3:9). Mesajul l-a urmărit pe Gill și, în cele din urmă, a dus la convertirea acestuia. Doar la 19 ani, însă,  a făcut tânărul John o mărturisire publică.

Prima sa lucrare pastorală a fost ca asistent al lui John Davis la Higham Ferrers în 1718. În 1719 a  fost chemat să păstorească Biserica Baptistă Strictă de la Goat Yard Chapel, Horsleydown, Southwark. Având nevoie de o clădire mai mare, congregația sa s-a mutat în Carter Lane, St Olave's Street, Southwark în anul 1757. Pastorala sa a ținut 51 de ani. Această biserică baptistă va deveni mai târziu Tabernacolul Metropolitan ce va fi pastorat de Charles Spurgeon.

În 1748, Gill a primit diploma de Doctor în Teologie din partea Universității din Aberdeen. A murit la 14 octombrie 1771.

Opere 
 Doctrina Trinității formulată și apărată (1731)
 Cauza lui Dumnezeu și a adevărului (4 părți, 1735-1738), replică la Cele cinci puncte ale lui Daniel Whitby
 Expunere a Noului Testament (3 volume, 1746-1748), care împreună cu a sa Expunere a Vechiului Testament (6 volume, 1748-1763) formează lucrarea sa capitală
 Disertație asupra vechimii limbii ebraice (1767)
 Corpus de teologie dogmatică (1767)
 Corpus de teologie practică (1770)

Nașteri în 1697
Decese în 1771
Teologi creștini din secolul al XVIII-lea